6 on Elba kan as individuele eenhede of as geheel bespreek word en het 'n sentrale ligging in die Paarl wat stapafstand vanaf van die beste restaurante in die dorp, 'n vulstasie en Woolworths Food is. Dit is sowat 30 minute se ry van die lughawe, Stellenbosch en Franschhoek af en 40 minute van die V&A Waterfront af. Dit is ook sowat 10 tot 15 minute se ry vanaf talle Paarl-wynplase, die leeupark en krokodilplaas waar jy saam met die krokodille kan hokduik, 'n dagspa en talle ander doendinge.
Dié enkelverdiepinghuis het lieflike houtvloere en kristalkandelare oral in die huis. Akkommodasie word in 4 unieke slaapkamers en 'n apart…
Dié enkelverdiepinghuis het lieflike houtvloere en kristalkandelare oral in die huis. Akkommodasie word in 4 unieke slaapkamers en 'n aparte selfsorgwoonstel gebied. Die woonstelletjie bied slaapplek aan 2 volwassenes en 2 kinders en dit het sy eie ingang, 'n koningingrootte-bed, slaapbank, 'n en suite-badkamer met 'n groot stort, bad en 'n toilet, 'n TV met DStv, lugversorging en 'n kombuisie met 'n yskas, mikrogolfoond, tweeplaatstoof en tee- en koffiemaakgeriewe.
Die kombuis is volledig toegerus met 'n yskas, mikrogolf, ketel, gasstoof, elektriese oond en 'n skottelgoedwasser. Daar is ook 'n aparte waskamer met 'n wasmasjien, tuimeldroër en 'n strykyster. Die sitkamer het 'n gaskaggel en 'n platskerm-TV. Daar is 'n stoep en eetarea met 'n binnebraai en groot glasskuifdeure wat na 'n tuin met uitsigte op die berg en 'n swembad met sonstoele lei.
Die omgewing is veilig en die huis het 'n alarmstelsel en 'n afstandbeheerhek. 'n Betroubare skoonmaker is op versoek 2 keer 'n week op weeksdae beskikbaar.